Antica Pizzeria Port'Alba

Antica Pizzeria Port'Alba Napoliren erdigunean dago, Italian. Dirudienez aktiboan dagoen munduko pizzeria zaharrena da, 1830ean irekita nahiz eta 1738tik lanean egon.Hughes, H. (2009). Frommer's 500 Places for Food and Wine Lovers. Wiley. 36.or. ISBN 9780470480649.

 Historia 
1738an ireki zuten labea, baina ekoizpena kalez kaleko salmentarako zen. Jatorrian, pizzak egiten zituzten egur-labeetan, eta kaleko saltzaileak kontratatzen zituzten kaleetan banatzeko. 1830ean Pizzeria Port'Alba izenarekin ireki zuten, hiriaren erdiguneko izen bereko bidean, zuzenean saltzeko.The Rotarian. Rotary International. 2000. 16.or. Laster, ibiltari napolitarren topaleku garrantzitsua izango zen. Bezero gehienak artistak, ikasleak eta klase apaleko beste pertsona batzuk ziren; beraz, prestatzen ziren pizzak sinpleak izaten ziren, olioaz eta baratxuriaz prestatuta, esaterako.

Pizzeriak pizza a otto izeneko ordainketa-sistema berezi bat ezarri zuen, bezeroei ordainketa kontsumitu eta 8 egunera arte atzeratzeko aukera ematen ziena. Horregatik, tokiko txantxa batek dio Port'Albako bazkari bat norbaiten azken doako bazkaria izan daitekeela, ordaindu aurretik hiltzen bada.Sheldon Johns, P. (1999). Pizza Napoletana!. Ten Speed Press. ISBN 9781580080859 

Bere bezeroetako batzuek poemak idatzi zituzten Port'Albako pizzen omenez, hala nola Gabriele D' Annunzio, Salvatore Di Giacomo edo Benedetto Croce.«Antica Pizzeria Port'Alba». Associazione Verace Pizza Napoletana.

 Pizzen berezitasunak 
Sorreratik, labeak Vesubio inguruko laba-harriz janzten dira.https://web.archive.org/web/20170204004226/http://www.semissourian.com/story/122713.html Pizza ezagunenetako bat Mastro Nicola edo Mastunicòla da. Albaka, txerri-gantza, ardi-esnezko gazta eta piperbeltza ditu. Errezeta hau XVII. mendean prestatzen zen. Albaka eta oreganoa dira belar aromatiko ohikoenak, baina beste jaki arrunt batzuk ere badira: itsaski mota batzuk, bufalozko mozzarella, haragi onduak eta cecinielli (arrainkumeak).Orlando, G. (2007). «La Pizza». Corso di Laurea in Viticoltura ed Enologia (Università degli Studi di Udine).

 Erreferentziak 

 Kanpo estekak 

Kategoria:Italiako jatetxeak
Kategoria:Pizzeriak
Kategoria:Napoliko eraikinak
Kategoria:Napoliko kultura